สวัสดีครับคุณ พอดีช่วงนี้ผมกินข้าวไม่ได้ครับ รู้สึกหิวนิดๆ แต่พอกินไปได้ 2-3 คำรู้สึกอยากอาเจียนคับ เป็นแบบนี้มา 3 วันแล้วครับ 2 เดือนที่แล้วเคยถ่ายเป็นเลือดคับทั้งเลือดสด ลิ่มเลือด เป็นเมือกก็เคยคับ เมื่อเดือนที่แล้วผมเคยใช้กัญชาแต่ใช้แบบเสพนะครับ ก็กินข้าวอร่อยแล้วเยอะมาก ตอนนี้ไม่ได้เสพแล้ว รู้สึกเป็นหวัดไอมีเสมหะ เหมือนติดเชื้อรึป่าวคับ ผมเลยไม่แน่ใจว่าผมมีอาการของโรคอื่นอีกไหมคับ
สวัสดีค่ะ อาการคลื่นไส้ ไม่อยากอาหาร อาจเกิดจากกระเพาะอาหารอักเสบ กรดไหลย้อน ลำไส้อักเสบ อาหารเป็นพิษ หรืออาจจะเกี่ยวกับการเคยสูบกัญชาอาการถอนกัญชาอาจทำให้เกิดวิตกกังวลทั่วไป อารมณ์แปรปรวน แสดงพฤติกรรมก้าวร้าว ความอยากอาหารลดลง ท้องไส้ปั่นป่วน นอนไม่หลับ ฝันร้าย จะเกิดหลังจากหยุดใช้ประมาณ 24 ชั่วโมง และจะถึงจุดที่มีอาการรุนแรงสุดเมื่อเวลาผ่านไป 2-4 วัน และค่อยน้อยลงหลังจากผ่านไป 1-3 สัปดาห์หากยังมีอาการเป็นมาก กินได้น้อย อ่อนเพลีย ร่วมกับยังถ่ายเป็นเลือดเรื้อรัง ควรไปพบแพทย์เพื่อตรวจเพิ่มเติม และควรแจ้งแพทย์เรื่องประวัติการใช้กัญชาให้แพทย์ทราบด้วย ถ้าเป็นอาการจากการถอนยาจริง ควรอยู่ภายใต้การดูแลของแพทย์ต่อไป